Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
29 ก.ค. 2558

“Go Defensive” กลุ่มหุ้นที่ให้อัตราผลตอบแทนจากเงินปันผล กว่า 5%
ดัชนี SET อยู่ที่ 1,401.28 จุด -6.79 จุด -0.48% ปริมาณซื้อขาย 15,708 ลบ.
แนวรับ:       1,400/1,390        แนวต้าน:     1,415/1,425
 
สรุปทิศทางและแนวโน้มตลาด
Sentiment ยังอ่อนแอต่อเนื่อง…: แม้ตลาดหุ้น Dow Jones ฟื้นตัวกว่า 1% เมื่อคืนนี้ แต่การฟื้นตัวของ SET ยังเป็นไปอย่างจำกัด โดยแรงขายหุ้นกลุ่มธนาคารโดยเฉพาะ KBANK BBL SCB กดดัน SET ขณะที่ปัจจัยที่ต้องติดตามบ่ายนี้ได้แก่ ผลการดำเนินงาน SCC ที่ถ้าออกมามากกว่า Consensus ที่ 1.2 หมื่นล้านบาท จะเป็น Sentiment เชิงบวกต่อตลาด
“Go Defensive”…โดยเฉพาะหุ้นปันผลสูงกว่า 5% ขึ้นไป: SET ต้องกลับไปยืนได้เหนือ 1,434 จุด เป็นอย่างน้อย เพื่อให้เกิด Technical Rebound อย่างมีเสถียรภาพ ขณะที่กลุ่มหุ้นที่ให้อัตราผลตอบแทนจากเงินปันผลสูง 5.0-7.5% ในปี 2015-16 และผลการดำเนินงานมีความมั่นคงสูงอย่าง TRUEIF, BTSGIF, TREIT, INTUCH, ADVANC (มีปัจจัยบวกจากการประมูล 4G เดือน พ.ย.นี้ด้วย) ขณะที่ PTTGC แม้ผลการดำเนินงานมีแนวโน้มผันผวนตามราคาสินค้าโภคภัณฑ์ มากกว่ากว่า Infrastructure Fund แต่ด้วยแนวโน้ม Olefin Spread สูง, แนวโน้มการเติบโตกำไรกว่า 60% ปีนี้, และอัตราผลตอบแทนจากเงินปันผล 5.3-6.1% ในปี 2015-16 ทำให้เราแนะนำ “ซื้อ” ด้วยเป้าหมายพื้นฐาน 82.0 บาท
 
หุ้นที่น่าสนใจทางเทคนิค
SVI “ซื้อ” ราคาหุ้นดีดตัวขึ้นหลังพักตัวสร้างฐาน ด้วยรูปแบบ Triple Bottom กำลังทดสอบแนวเส้นค่าเฉลี่ยระยะเดือนบริเวณ 4.38 บาท ผ่านได้เป็นจังหวะซื้อเก็งกำไรตาม มีแนวต้านแรกบริเวณ 4.48 บาท และเป้าหมายถัดไปที่ 4.60 บาท
BEAUTY “ซื้อ” ราคาหุ้นเริ่มแกว่งตัวขึ้นอีกครั้ง สามารถกลับมายืนเหนือเส้นค่าเฉลี่ย 3 เดือนได้พร้อมปริมาณการซื้อขายหนาแน่น เครื่องมือ DI+ ตัด DI- ขึ้น เป็นจังหวะเก็งกำไร มีเป้าหมายแรกที่ 4.20 บาท และถัดไปที่ 4.30 บาท
 
Futures แนวรับ        แนวต้าน
SET50       910           920
                905           925
Gold        18200         18300
              18000         18400
Oil          1850          1900
             1800          1970